Tórshavnar kommuna

Tórshavnar kommuna er den største kommunen på Færøyene, både i areal og innbyggertall. Den omfatter hovedstaden Tórshavn med de sammenvokste bygdene Argir og Hoyvík, resten av landsdelen Suðurstreymoy og bygdene langs Kollafjørður i Norðurstreymoy. Høsten 2009 passerte kommunen 20 000 innbyggere.Høgni Mohr. «Kommunuborgari nummar 20 000 borin í heim» , Kringvarp Føroya, 21. august 2009 Den 1. januar 2020 hadde kommunen 21 967 innbyggere.

Kommunen ble opprettet ved en særlov i 1866, og er dermed også Færøyenes eldste kommune. Alle prestegjeldene på Færøyene fikk innført kommunalt selvstyre ved lov i 1872. Byen lå omsluttet av Suðurstreymoyar prestagjald, fra 1930 Tórshavnar uttanbíggja sókn (Tórshavns landsogn).

Siden har byen vokst utover sine opprinnelige grenser, og nye kommunelover har tilført flere oppgaver. Kaldbaks kommuna ble innlemmet i bykommunen i 1976. Hoyvík og Hvítanes i landkommunen ble lagt til bykommunen ved grensejustering i 1978. Resten av landkommunen, da Argja kommuna, lot seg sette under bykommunens administrasjon i 1994 og ble formelt en del av bykommunen i 1997. Kollafjarðar kommuna fulgte etter i 2001 og Hests kommuna, Kirkjubøar kommuna og Nólsoyar kommuna i 2005.

 Politikk 
Kommunen styres av et folkevalgt kommunestyre, som ledes av en borgermester, borgarstjóri, og opptil to viseborgermestre.

Kommunestyremedlemmene er fordelt på ulike saksforberedende utvalg: Finansutvalget, sosialutvalget, teknisk utvalg, bygge- og planutvalget, kulturutvalget, helse- og miljøutvalget samt havnestyret. Administrasjonen i kommunen ledes av en kommunaldirektør, kommunustjóri.

Byen har lavest valgdeltagelse i landet, men denne er fortsatt svært høy sammenlignet med øvrige nordiske land og byer. Ved kommunestyrevalget i 2016 var den 79,5 %. De landsdekkende partiene pleier å stille lister ved kommunestyrevalgene i Tórshavn. Velgerne i Tórshavn tenderer til å være mer liberale og venstreorienterte enn resten av øyene.

Kommunestyrevalget for perioden 2025–2028 ble avviklet den 12. november 2024. Kommunestyret konstituerte seg 14. november.

ListerStemmerProsentMandater # ± % ± # ±A – Fólkaflokkurin 1 899 +195 14,1 +1,2 2 ±0B – Sambandsflokkurin 1 315 −239 9,8 −2,0 1 ±0C – Javnaðarflokkurin 2 463 −3 313 18,3 −25,6 3 −3E – Tjóðveldi 3 427 +729 25,4 +4,9 4 +1F – Framsókn 692 −574 5,1 −4,5 0 −1H – Miðflokkurin 247 +247 1,8 +1,8 0 ±0K – Kommunulistin 2 283 +2 283 16,9 +16,9 2 +2M – Borgaralistin 1 156 +1 156 8,6 +8,6 1 +1Andre 0 −166 0 −1,2 0 ±0Gyldige stemmer 13 482 Blanke og ugyldige stemmer 71 Totalt 13 553  100,0 13 Borgermester: Elsa Berg (liste E)1. viseborgermester: Heðin Mortensen (liste C)2. viseborgermester: Tróndur Sigurðsson (liste K)

Kommunestyrevalget for perioden 2021–2024 ble avviklet den 10. november 2020:

ListerStemmerProsentMandater # ± % ± # ±A – Fólkaflokkurin 1 704 +45 12,9 −0,8 2 ±0B – Sambandsflokkurin 1 554 +345 11,8 +1,9 1 ±0C – Javnaðarflokkurin 5 776 +1 102 43,9 +4,7 6 +1D – Sjálvstýri 96 +96 0,7 +0,7 0 ±0E – Tjóðveldi 2 698 −680 20,5 −7,3 3 −1F – Framsókn 1 266 +172 9,6 +0,6 1 ±0L – Borgaralistin 70 +70 0,5 +0,5 0 ±0Andre 0 −48 0 −0,4 0 ±0Totalt 13 164  100,0 13 Borgermester: Heðin Mortensen (C)1. viseborgermester: Annfinn Brekkstein (B)2. viseborgermester: Annika Olsen (A)

Kommunestyrevalget for perioden 2017–2020 ble avviklet den 8. november 2016:

ListerStemmerProsentMandater # ± % ± # ±A – Fólkaflokkurin 1 659 −98 13,7 −2,1 2 ±0B – Sambandsflokkurin 1 209 +82 9,9 −0,2 1 ±0C – Javnaðarflokkurin 4 674 +161 39,2 −2,1 5 −2E – Tjóðveldi 3 378 +870 27,8 +5,3 4 +1F – Framsókn 1 094 +445 9,0 +3,2 1 +1H – Uttanflokkalistin 48 +48 0,4 +0,4 0 ±0Andre 0 −494 0 −4,5 0 ±0Totalt 12 197  100,0 13 Borgermester: Annika Olsen (A)Viseborgermester: Gunvør Balle (E)

Kommunestyrevalget for perioden 2013–2016 ble avviklet den 13. november 2012:

ListerStemmerProsentMandater # ± % ± # ±A – Fólkaflokkurin 1 757  −500 15,8 −6,2 2 −1B – Sambandsflokkurin 1 127 −23 10,1 −1,1 1 ±0C – Javnaðarflokkurin 4 603 +1 314 41,3 +9,2 7 +2D – Sjálvstýrisflokkurin 208 −331 1,9 −3,4 0 ±0E – Tjóðveldi 2 508 −162 22,5 −3,6 3 −1F – Framsókn 649 +649 5,8 +5,8 0 ±0H – Miðflokkurin 286 +52 2,6 +0,3 0 ±0Andre 0 −76 0 −0,7 0 ±0Totalt 11 138  100,0 13 Borgermester: Heðin Mortensen (C)1. viseborgermester: Jógvan Arge (E)2. viseborgermester: Elin Lindenskov (C)

 Kulturpriser 
Tórshavnar kommuna utdeler hvert år kulturpriser. En er oppkalt etter Mads Andreas Jacobsen, som var bibliotekar og borgmester i Tórshavns kommune fra 1933-44, prisen er kalt Mentanarvirðisløn M. A. Jacobsen. Den andre prisen kalles Barnamentanarheiðursløn Tórshavnar býráðs.

 Se også 
 Liste over borgermestre i Tórshavn

 Referanser 

 Eksterne lenker 

 Tórshavn 1909–2009 – Fólkavald kommuna i 100 ár 

Kategori:Kommuner på Færøyene
Kategori:Tórshavn
Kategori:Portal:Færøyene/artikler
Kategori:Kommuner etablert i 1866
Kategori:1860-årene på Færøyene